
	[bookmark: nev]CZUNA ALEXANDRA
czuna.alexandra@science.unideb.hu
Vegyész
MSc, 3. félév
Debreceni Egyetem
Természettudományi és Technológiai Kar
	
[bookmark: _GoBack]






Témavezető:
	Dr. Papp Gábor Csaba
egyetemi docens, DE TTK




A [{RuCl2(mtppms)2}2]-komplex által katalizált hangyasav bontás tanulmányozása

Kulcsszavak: Homogén katalízis; Hidrogén tárolás; Hangyasav bontás
A hidrogén gáz megfelelő tárolási módjának, majd üzemanyagként való felhasználhatóságának érdekében meg kell találnunk a költséghatékony és kedvező tárolási módot. Ilyen lehetőséget biztosít számunkra az, amikor kémiai kötéseket kialakítva tároljuk a hidrogént, az ilyen típusú rendszerekben hosszú ideig tárolható a H2 veszteség nélkül.
Az OTDK dolgozathoz kapcsolódó kutatásaim során a [{RuCl2(mtppms)2}2]-komplex katalizátor tanulmányozását végeztem el. A komplexek szintézise után vizsgáltam a katalitikus hangyasav bontást és a különböző feleslegben alkalmazott halogenid ionok hatását a gázfejlődési reakcióban. A mérések kivitelezésére atmoszférikus, termosztált gázbüréttát használtam.
A [{RuCl2(mtppms)2}2] komplex esetében vizsgáltam a pH hatását a bontási reakcióra és ennek eredményeként azt kaptam, hogy 2:8 arányú HCOOH/HCOO– rendszerben érhető el a maximális reakciósebesség (TOF = 1075 h-1). Ezt követően pedig két eltérő kezdeti pH-val rendelkező rendszerben tanulmányoztam a halogenid ionok hatását 2–20000× feleslegekben alkalmazva.
Jelentős eltérést tapasztaltam a két rendszer között. A 2:8 HCOOH/HCOO–-t tartalmazó oldatokban – kezdeti pH 4,30 – a legjelentősebb hatást a bromid ionok fejtették ki a bontási reakcióra, ~1,8×-os sebesség növelő hatást értem el 300× feleslegben alkalmazva a halogenidet. (TOF=1949 h-1).
Ezzel szemben, amikor csak HCOOH-t tartalmazott a rendszer – kezdeti pH-ja 2,30 – a fluorid ionok fejtették ki a legjelentősebb hatást a bontási reakcióra. A halogenid nélküli reakcióhoz képest (TOF = 553 h-1) 2×-es sebesség növelő hatást (TOF = 1133 h-1) értem el, amikor 1000× feleslegben alkalmaztam a fluorid ionokat. Továbbá 1000×-20000× feleslegben alkalmazva a hangyasav 100%-a elbomlott. Ezt azzal magyarázzuk, hogy feltehetően a Ru-alapú komplex esetében is HF keletkezik, amely ko-katalizátorként részt vesz a reakcióban és ezáltal növeli a reakció sebességét.
Végső konklúzióban a Ru-alapú komplex esetében gyakorlatilag az összes halogenid iont alkalmazhatnánk a kémiai hidrogén tárolás ezen területén. Mivel megfelelő körülmények között, adott koncentráció tartományban alkalmazva nő a hidrogén fejlődés sebessége. A legkiválóbb halogenid ionnak pedig a fluorid ion mondható a Ru-komplex katalizátor esetében (is), mert adott körülmények között nem csak a sebesség növelő hatását tudjuk kihasználni, hanem 100%-os konverzió is elérhető a dehidrogénezési reakcióban.



